EkBass/fiwiki-20250220-pages-articles huggingface dataset:
Jochen Sachse

Jochen Sachse (s. 2. lokakuuta 1948 Frankenberg, Saksi, Saksa)Sports Reference LLC on entinen itäsaksalainen moukarinheittäjä ja olympiamitalisti.Kluge, s. 386 Sachse edusti moukarinheittäjänä Itä-Saksaa kuusissa arvokisoissa. Ateenan EM-kilpailuissa 1969 hän sijoittui viidenneksi tuloksella 68,60 m.Siukonen & Ahola, s. 95 Helsingin EM-kilpailuissa 1971 hän oli seitsemäs tuloksella 69,74 m.Siukonen & Ahola, s. 111 Münchenin 1972 olympialaisissa hän saavutti hopeaa tuloksella 74,96 m; hän nousi viimeisellä heitollaan kolmannelta sijalta toiseksi mutta hävisi Neuvostoliiton Anatoli Bondartšukille 54 senttimetrin erolla.Kluge, s. 247 Toisen arvokisamitalinsa Sachse saavutti sijoittumalla Rooman EM-kilpailuissa 1974 hopealle tuloksella 74,00 m; Neuvostoliiton Aleksei Spiridonov ohitti hänet 20 senttimetrillä koko kilpailun toiseksi viimeisellä heitolla.Siukonen & Ahola, s. 119, 123 Montréalin 1976 olympialaisissa Sachse sijoittui kuudenneksi tuloksella 74,30 mKluge, s. 472 ja Prahan EM-kilpailuissa 1978 hän oli yhdeksäs tuloksella 71,56 m.Siukonen & Ahola, s. 137 Universiadeissa Sachse voitti moukarinheiton Torinossa 1970 tuloksella 72,34 m.Butler, s. 273 ==Lähteet== * * * * ===Viitteet=== Luokka:Itäsaksalaiset moukarinheittäjät Luokka:Itäsaksalaiset olympiamitalistit Luokka:Vuonna 1948 syntyneet Luokka:Elävät henkilöt
Reinhard Theimer

Reinhard Theimer (28. helmikuuta 1948 Berliini, Saksa – 3. syyskuuta 2020 Hohen Neuendorf) oli itäsaksalainen moukarinheittäjä. Hän saavutti kolme EM- mitalia mutta ei menestynyt läheskään yhtä hyvin olympialaisissa. Theimer sijoittui Méxicon 1968 olympialaisten moukarinheitossa seitsemänneksi tuloksella 68,84 m.Kluge, s. 48 Ateenan EM-kilpailuissa 1969 hän saavutti pronssia tuloksella 72,02 mSiukonen & Ahola, s. 95 ja Helsingin EM- kilpailuissa 1971 hopeaa tuloksella 71,80 m.Siukonen & Ahola, s. 111 Münchenin 1972 olympialaisissa hän sijoittui 13:nneksi tuloksella 69,16 m – karsinnassa hän oli heittänyt ensimmäisellään 70,66 m.Kluge, s. 247 Kolmannen arvokisamitalinsa Theimer saavutti sijoittumalla Rooman EM-kilpailuissa 1974 pronssille tuloksella 71,62 m.Siukonen & Ahola, s. 123 Theimer heitti 4. heinäkuuta 1974 Leipzigissa moukarinheiton maailmanennätyksen 76,60 m. Ennätys pysyi hänen nimissään vain runsaat kaksi kuukautta.Butler, s. 472 ==Lähteet== * * * ===Viitteet=== Luokka:Itäsaksalaiset moukarinheittäjät Luokka:Vuonna 1948 syntyneet Luokka:Vuonna 2020 kuolleet
Gogo (major domus)

Gogo (k. 581) oli Austrasian major domus ja alaikäisen Kildebert II:n sijaishallitsija noin 567–581. Gogo kohosi merkittävään asemaan Sigebert I:n hovissa, ja hän johti lähetystöä, joka kävi hakemassa Espanjasta Sigebertin morsiamen, prinsessa Brunhilden. Sigebertin salamurhan jälkeen Gogo nimitettiin nuoren Kildebertin kaitsijaksi. Luokka:Frankkien major domukset Luokka:Sijaishallitsijat Luokka:Syntymävuosi puuttuu Luokka:Vuonna 581 kuolleet
Gogo

Gogo voi tarkoittaa seuraavia asioita: * Gogo tai Wagogo, tansanialainen bantuheimo * Gogo, Gogo-heimon puhuma kieli * Gogo, Austrasian major domus 500-luvun lopulla * gogot, Gogo's Crazy Bones, keräilysarja
Joseph Stilwell

Joseph Warren Stilwell (19. maaliskuuta 1883 Palatka, Florida – 12. lokakuuta 1946 San Francisco, Kalifornia) oli yhdysvaltalainen neljän tähden kenraali. Hän palveli toisen maailmansodan aikana Kiinassa, joka oli Yhdysvaltojen tapaan sodassa Japania vastaan. == Toinen maailmansota == Ennen Kiinan- komennustaan Stilwell palveli Burmassa pysäyttämässä Japanin laajentumista. Vuonna 1942 hänet määrättiin Kiinaan toimimaan Tšiang Kai-šekin esikuntapäällikkönä. Stilwellin erinomainen mandariinikiinan taito, sotilaskomentajan kyvyt sekä aiempi tapaaminen Tšiangin kanssa olivat syitä lähettää hänet Kiinaan. Todellisuudessa Tšiangin ja Stilwellin välit olivat olleet huonot jo heidän ensitapaamisestaan lähtien. Stilwellin mielestä Tšiang oli pelkuri joka pyrki viemään kaiken kunnian itselleen. Tšiang piti taas Stilwelliä töykeänä, määräilevänä ja vallanhimoisena. Myöskään Stillwellin vaatimaa liittoa Guomindangin ja kommunistien välillä Tšiang ei voinut hyväksyä. Kaiken kukkuraksi Tšiangin puhuma Zheijangin murre aiheutti väärinkäsityksiä heidän välilleen ja huononsi entisestään heidän välejään. Pääosin Kiinan painostuksesta johtuen Yhdysvaltain presidentti Franklin D. Roosevelt kutsui Stilwellin pois Kiinasta 1944 ja siirsi hänet lopulta esikuntatehtäviin kotimaahansa, ilman että hänen paluulleen järjestettiin sen kummempia juhlaseremonioita. Stilwell kuoli mahasyöpään San Franciscossa vuonna 1946 ollessaan vielä armeijan palveluksessa. Barbara W. Tuchman sai Pulitzer-palkinnon vuonna 1970 kirjasta Stilwell and the American Experience in China, 1911–45, joka kertoo Stilwellistä ja laajemmin Yhdysvaltojen toimista Kiinassa toisen maailmansodan aikana. Vuonna 1991 sodan aikaiseen Kiinan pääkaupunkin Chongqingiin avattiin Stilwellin nimeä kantava museo. == Lähteet == == Aiheesta muualla == * Chiang Kai-Shek ja amerikkalainen kenraali Stilwell. Radio86.fi. Luokka:Yhdysvaltalaiset kenraalit Luokka:Vuonna 1883 syntyneet Luokka:Vuonna 1946 kuolleet
Väkevä maa, harmaa taivas

Väkevä maa, harmaa taivas on Heikki Luoman kirjoittama Paavo Ruotsalaisen aikaan sijoittuva musiikkidraama joka kertoo maallisten ja hengellisten intressien yhteentörmäyksestä Valkealan hovissa. == Lähteet == * Suomen näytelmäkirjailijaliitto Luokka:Suomalaiset näytelmät en:Väkevä maa, harmaa taivas
Pavona

Pavona on kivikorallien suku. Siihen kuuluu noin 17 lajia. Niissä on kaikissa symbioottisia leviä. Niitä tavataan sekä Punaisellamerellä ja indopasifisella merialueella että Havaijin lähivesillä.Cactus, Elephant Skin, Plate, Lettuce Corals of the Family Agariciidae Wet Web Media Joitakin lajeja pidetään riutta-akvaariossa. Niitä kutsutaan kaktus- tai perunalastukoralleiksi kasvutapansa takia.Pavona cactus Pet Education IUCN:n vuoden 2024 luokituksessa yksitoista lajia oli luokiteltu elinvoimaiseksi, yhden silmälläpidettäväksi, neljä vaarantuneeksi, yhden erittäin uhanalaiseksi ja kaksi puutteellisesti tunnetuksi.IUCN Red List == Lajeja == * Pavona bipartita * Pavona cactus * Pavona clavus * Pavona danai * Pavona decussata * Pavona diffluens * Pavona divaricata * Pavona duerdeni * Pavona explanulata * Pavona frondifera * Pavona gigantea * Pavona lata * Pavona maldivensis * Pavona minuta * Pavona varians * Pavona venosa * Pavona xarifae == Lähteet == == Aiheesta muualla == *ARKive Luokka:Kivikorallit
Stefan Junge

Stefan Junge (s. 1. syyskuuta 1950 Leipzig, Saksi, Saksa) on entinen itäsaksalainen korkeushyppääjä ja olympiamitalisti. Junge kilpaili aluksi kymmenottelijana mutta siirtyi korkeushyppyyn. Helsingin EM-kilpailuissa 1971 hän sijoittui viidenneksi tuloksella 214 cm. Kesäkuussa 1972 hän hyppäsi Itä- Saksan ennätyksen 223 cm. Münchenin 1972 olympialaisissa hän saavutti hopeaa tuloksella 221 m. ==Lähteet== * * * Luokka:Itäsaksalaiset korkeushyppääjät Luokka:Itäsaksalaiset olympiamitalistit Luokka:Vuonna 1950 syntyneet Luokka:Elävät henkilöt
Ivan Lins

Ivan Lins (s. 16. kesäkuuta 1945) on brasilialainen muusikko ja lauluntekijä. Hänen ensimmäinen hittinsä oli "Madelena", joka äänitettiin vuonna 1970. Kappaleen esittäjänä oli Elis Regina. Ivan Linsin kappaleita ovat esittäneet myös mm. Sarah Vaughan, Ella Fitzgerald, Barbra Streisand, Quincy Jones, George Benson, The Manhattan Transfer, Diane Schuur, Carmen McRae, Nancy Wilson, Eliane Elias, Patti Austin, Toots Thielemans, Take 6, Lee Ritenour, David Benoit, Carlos do Carmo, Mark Murphy, Dave Grusin, Sérgio Mendes ja Michael Bublé. == Elämä == Ivan Lins syntyi Rio de Janeirossa. Hän vietti useamman vuoden Bostonissa, Massachusettsin teknillisessä korkeakoulussa samaan aikaan, kun hänen isänsä työskenteli insinöörinä. Ennen keskittymistään musiikkiin Lins pelasi lentopalloa. == Ura == Ivan Lins on julkaissut myös englanninkielisiä albumeita, kuten vuoden 1988 Love Dance. Hänen kappaleitaan päätyi myös fuusiojazz-muusikko Lee Ritenourin levylle. Kyseinen kitaristi oli käynyt ensimmäisen kerran Brasiliassa, Rio de Janeirossa ja kuullut Linsiä ensimmäisen kerran. Hän oli pitänyt kuulemastaan ja tämän yhteistyön myötä syntyi Dave Grusinin ja Lee Ritenourin yhteinen albumi Harlequin vuonna 1985. Ivan Linsin pitkäaikaisin yhteistyökumppani on säveltäjä-sanoittaja Vitor Martins. He ovat tehneet jazz-vivahteisia kappaleita. Ivan Lins esiintyi Suomessa, Vantaan Frutas Tropicales -festivaalilla, brasilialaisen pianistin Gilson Peranzzettan kanssa 14.3.2008.Frutas Tropicales -esite 2008; konsertti- ilmoitus Helsingin Sanomissa 21.2.2008. == Diskografia == * Agora (1970) * Deixa O Trem Seguir (1971) * Quem Sou Eu (1972) * Modo Livre (1974) * Chama Acesa (1975) * Somos Todos Iguais Nesta Noite (1977) * Começar de novo (1977) * Nos Dias de Hoje (1978) * A Noite (1979) * Novo Tempo (1980) * Daquilo Que Eu Sei (1981) * Depois dos Temporais (1983) * Juntos (1984) * Ivan Lins (1986) * Mãos (1987) * Love Dance (1988) * Amar Assim (1989) * Awa Yiô (1993) * A Doce Presença de Ivan Lins (1995) * Anjo de Mim (1995) * I'm Not Alone (1996) * Acervo Especial, Vol. 2 (1997) * Ivan Lins/Chucho Valdés/Irakere/Ao Vivo (1996) * Viva Noel: Tributo a Noel Rosa Vols. 1, 2 (1997) * Live at MCG (1999) * Dois Córregos (1999) * Um Novo Tempo (1998) * A Cor Do Pôr-Do-Sol (2000) * Jobiniando (2001) * Love Songs - A Quem Me Faz Feliz (2002) * I Love Mpb - Amor (2004) * Cantando Histórias (2004) * Acariocando (2006) * Saudades de Casa (2007) == Lähteet == *Live performance photographs *Official Web site *Selected discography ===Viitteet=== Luokka:Brasilialaiset muusikot Luokka:Brasilialaiset säveltäjät Luokka:Vuonna 1945 syntyneet Luokka:Elävät henkilöt
Akkaralli

Akkaralli on Heikki Luoman komedia, jota on esitetty lukuisilla eri harrastajanäyttämöillä ympäri Suomen. Ensiesitys oli 1995. Näytelmä kertoo aikamiespoika Veijosta, joka vaimon löytääkseen lähettää ilmoituksen lehden kontaktipalstalle. Monta väärinkäsitystä tarvitaan ennen kuin selviää löytääkö mies sen oikean. Tarina on saanut jatkoa näytelmissä Vaimokulta ja armas anoppi sekä Kahen akan loukussa. == Lähteet== *Näytelmäkirjailijaliiton esittely *Toijalan näyttämö *Mtv3:n uutiset == Aiheesta muualla == *Nastolan Pisarateatteri Luokka:Suomalaiset näytelmät
Kamel Chater

Kamel Chater (s. 7. huhtikuuta 1972) on tunisialainen entinen välisarjan nyrkkeilijä, joka voitti kultaa All-African kisoissa vuosina 1995 ja 1999. Hän on edustanut maataan myös vuoden 1996 ja 2000 kesäolympialaisissa. Parhaiten Chater menestyi vuoden 1996 olympialaisissa päästyään neljännesvälieriin, jossa hän hävisi ottelunsa Venäjän Oleg Saitoville.sports-reference.com Viitattu 21.5.2009 ==Lähteet== Luokka:Tunisialaiset nyrkkeilijät Luokka:Vuonna 1972 syntyneet Luokka:Elävät henkilöt
Alaa Shili

Alaa Shili (s. 10. marraskuuta 1987) on tunisialainen höyhensarjan nyrkkeilijä, joka saavutti hopeaa Afrikan kisoissa Algerissa vuonna 2007. Hän hävisi loppuottelussa kamppailunsa algerialaiselle Abdelkader Chadille.9.All- Africa Games - Algiers, Algeria - July 12-21 2007 Viitattu 21.5.2009 Shili edusti maataan myös vuoden 2008 kesäolympialaisissa. ==Lähteet== * Alaa Shilin profiili Pekingin Olympiasivustolla ===Viitteet=== Luokka:Tunisialaiset nyrkkeilijät Luokka:Vuonna 1987 syntyneet Luokka:Elävät henkilöt
Naoufel Ben Rabah

Naoufel Ben Rabah (s. 18. marraskuuta 1977) on tunisialais- australialainenBoxnews Viitattu 21.5.2009 kevyensarjan nyrkkeilijä, joka saavutti hopeaa All-African kisoissa Johannesburgissa vuonna 1999. Ben Rabah edusti maataan myös vuoden 2000 kesäolympialaisissa, mutta putosi jatkosta ensimmäisellä kierroksella. Sittemmin hän muutti Saksaan ja aloitti nyrkkeilyn ammattilaisuransa.BoxRec Viitattu 21.5.2009 Myöhemmin hän muutti Perthiin, Australiaan, missä hän on jatkanut ammattilaisuraansa. ==Lähteet== Luokka:Australialaiset nyrkkeilijät Luokka:Tunisialaiset nyrkkeilijät Luokka:Vuonna 1977 syntyneet Luokka:Elävät henkilöt
Sejil (ohjus)

Sejil (Sajjil, Sajil, Sejjil, Ashoura) on iranilainen strateginen maasta- maahan tyypin keskimatkan ohjus (IRBM). Ohjus kantaa noin 2000 kilometriä. Sejil on kaksivaiheinen ja käyttää kiinteää polttoainetta. == Merkittävä askel Iranin ohjustekniikassa == Ohjus on noin 17.5 m pitkä, ja läpimitaltaan 1.25 m. Ohjuksessa voidaan näyttää 500–1000 kg taistelukärkiä. Siinä arvellaan käytettävän HE-taistelukärkiä kunnes Iranilla on ydinase. Testilaukaisu on havaittu vuonna 2008 ja se kantoi 800 km. Nykyisin kantomatkaksi arvoidaan 2000 km, ja jos Iran kehittää kevyemmän ohjusmateriaalin, se voi lentää 2400 km. Kiinteäpolttoaineisen ohjuksen laukaisuvalmistelut ovat helpompia ja lyhyempiä kuin nestemäistä polttoainetta käyttävän ohjuksen. Kiinteäpolttoaineista ohjusta ei tarvitse tankata. Näin ohjus voidaan laukaista nopeasti, ennen kuin vihollinen ehtii etsiä ja tuhota liikuteltavan laukaisualustan. Siksi ydinasevallat käyttävät ohjuksissaan useimmiten kiinteää polttoainetta. Iranin Sejil on nopea lentämään ja tarkempi kuin maan nestemäistä polttoaineitta käyttävät ohjukset.. Israelilaisen asiantuntija Uzi Rubinin kiinteäpolttoaineinen mukaan ohjus on iranilaisten itsensä kehittämä, eikä ole minkään venäläisen, pohjoiskorealaisen, kiinalaisen tai pakistanilaisen ohjuksen kopio. Tällöin Sejil-ohjus on merkittävä harppaus Iranin ohjusten kehittelyssä.New missile marks 'significant leap' for Iran capabilities IHS 2008. == Sejil ja Iranin muut ohjukset == Ennen Sejiliä Iranilla oli kiinteäpolttoaineisissa vain noin 190 kilometriä kantava lyhyen matkan Fateh-110-ohjus, joka saattaa perustua alkujaan pidemmän kantaman kiinalaiseen DF-11A-ohjukseen. Sejil kuuluu noin 1900 km kantomatkansa puolesta samaan luokkaan kuin Shahab-3 ja Ghadr. Ghadr-110 on Shahab- johdannainen, jonka ylempi vaihe on kiinteäpolttoaineinen. Myös Shahab-3:n ylempi vaihe on nykyään kiinteäpolttoaineinenIran Tests Missile Able To Reach Europe Long-Range Weapon Has 1,200-Mile Range; Iran Says Test Successful, TEHRAN, Iran, Nov. 12, 2008 vCBS. == Katso myös == *Iranin ydinkriisi == Lähteet == == Aiheesta muualla == * Nato's missile defence shield 'up and running' BBC 2012 Luokka:Keskimatkan ballistiset ohjukset
Garry Birtles

Garry Birtles (s. 27. heinäkuuta 1956 Nottingham, Englanti) on englantilainen jalkapalloilija ja jalkapallovalmentaja. Hän oli vuosina 1979 ja 1980 voittamassa Euroopan cupia Nottingham Forestin joukkueessa mutta epäonnistui Manchester Unitedissa ja palasi vuonna 1982 takaisin Nottinghamiin. Birtles pelasi Englannin maajoukkueessa kolme ottelua vuonna 1980. Yksi otteluista oli EM-lopputurnausottelu Italiaa vastaan. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1956 syntyneet Luokka:Elävät henkilöt
Rakas vaimo, armas anoppi

Rakas vaimo, armas anoppi on Heikki Luoman kirjoittama itsenäinen jatko-osa näytelmälle Akkaralli, ja se sai ensiesityksensä vuonna 1996. Komedia alkaa Veijon ja tämän nuorikon hääyöstä ja seuraa pariskunnan ja uunituoreen anopin yhteiselämän alkua parin viikon ajan. Pakkaa sekoittavat vielä naapurin emäntä ja paikalle saapuva avioliittoneuvoja, tuttu hahmo myös Akkarallista. == Lähteet == *Näytelmäkirjailijaliitto == Aiheesta muualla == * MTV3, 17.06.2007 , Runsas ja tavallistakin kotimaisempi teatterikesä luvassa Luokka:Suomalaiset näytelmät en:Rakas vaimo, armas anoppi
Painin Aasian-mestaruuskilpailut

Painin Aasian-mestaruuskilpailut järjestää vuosittain Aasian painiliitto (AAWC). Ensimmäisen kerran Aasian mestaruuksista painittiin vuonna 1979, jolloin vain vapaapaini oli ohjelmassa. Vuonna 1981 mukaan tuli kreikkalais- roomalainen paini ja vuonna 1996 naispaini. Aasian-mestaruuskilpailut järjestettiin epäsäännöllisesti aina vuoteen 2003 asti, minkä jälkeen kisat on järjestetty vuosittain. Naispainin mukaantulon jälkeen kaikissa kolmessa painityylissä on kilpailtu samassa tapahtumassa samalla paikkakunnalla, poikkeuksena vuodet 1997, 2000 ja 2004. Maanosaa ovat vapaapainissa hallinneet lähes suvereenisti Iranin edustajat, mutta kreikkalais-roomalaisessa painissa Iranin kanssa ovat tasapäisesti kilpaileet Kazakstan ja Etelä-Korea. Naispainissa kisojen mitalitaulukon on aina vienyt joko Kiina tai yleensä Japani. == Aasian-mestaruuskilpailut == Kilpailut/vuosi Kreikkalais- roomalainen paini Vapaapaini Naispaini Painoluokkia 1979 - Jalandhar - 10 1981 - Lahore - 10 1983 Teheran - 10 1987 Bombay - 10 1988 - Islamabad - 10 1989 Ōarai - 10 1991 Teheran New Delhi - 10 1992 Teheran - 10 1993 Hiroshima Ulaanbaatar - 10 1995 Manila - 10 1996 Xiaoshan 10/10/9 1997 Teheran Taipei 8/8/6 1999 Taškent 8/8/6 2000 Soul Guilin Soul 8/8/6 2001 Ulaanbaatar 8/8/6 2003 New Delhi 7 2004 Almaty Teheran Tokio 7 2005 Wuhan 7 2006 Almaty 7 2007 Biškek 7 2008 Jeju 7 2009 Pattaya 7 2010 New Delhi 7 2011 Taškent 7 == Katso myös == * Painin maailmanmestaruuskilpailut * Painin Euroopan- mestaruuskilpailut * Painin maailmancup == Lähteet == * Painitietokanta foldeak.com *
Brigitte Wolf

Brigitte Wolf (s. 7. toukokuuta 1967) on entinen sveitsiläinen suunnistaja. Aktiiviurallaan hän edusti suomalaista OK 77:ää. Grimtadin MM-kilpailuissa 1997 Wolf voitti pronssia viestistä joukkuetovereinaan Marie-Luce Romanens, Vroni König ja Sabrina Meister. EM-kilpailuissa Truskavetsissa 2000 hän voitti normaalimatkalta hopeaa. Sümegin EM-kilpailuissa 2002 hän voitti keskimatkalta ja viestistä hopeaa. Rapperwil-Jonan MM-kilpailuissa 2003 Wolf voitti viestistä kultaa ja pitkältä matkalta pronssia. Viestissä hänen kanssaan suunnistivat Vroni König-Salmi ja Simone Luder. == Lähteet == Luokka:Sveitsiläiset suunnistajat Luokka:Vuonna 1967 syntyneet Luokka:Elävät henkilöt
Bundesverdienstkreuz

Bundesverdienstkreuz (virallisesti Verdienstorden der Bundesrepublik Deutschland, ) on ainoa yleinen Saksan valtion jakama kunniamerkki. Sitä on jaettu vuodesta 1951 ja joka vuosi 3 000–5 200 henkilö saa kunniamerkin. Kunniamerkin myöntää yleensä ministeri, aluejohtaja tai pormestari. Liittopresidentti myöntää mitalin harvoissa tapauksissa joko Saksan yhtenäisyyden tai Kansainvälisenä vapaaehtoistoiminnan päivänä. Mitalin voi myöntää sekä saksalaiselle että ulkomaalaiselle henkilölle, ja sitä on jaettu tähän mennessä noin 240 000 kappaletta. Kunnimerkki on tunnustus mm. sosiaalisista, poliittisista tai taloudellisista ansioista Saksan tai ihmiskunnan hyväksi. Kunniamerkkiä jaetaan yhdeksässä luokassa: * Suurristin erikoisluokka * Suurristin 1. luokan erikoismerkki * Suurristin 1. luokka * Suurristi * Ritarikomentaja * Komentaja * Upseeri * Ritari * Mitali Suurristin 1. luokan erikoismerkki on korkein mahdollinen kunnianosoitus Saksan kansalaisille ja sen on saanut huhtikuuhun 2023 mennessä vain kolme henkilöä, jotka kaikki ovat toimineet liittokanslerina: Angela Merkel, Helmut Kohl ja Konrad Adenauer. == Lähteet == == Aiheesta muualla == Luokka:Saksan kunniamerkit
Turku-Pesis

Turku-Pesis on turkulainen pesäpalloseura, joka pelaa naisten suomensarjaa ja miesten suomensarjaa Seura on perustettu vuonna 1949 ja se on voittanut naisten SM-kultaa vuonna 1982 ja pronssia kaudella 1981. Turku-Pesiksen alkuperäinen nimi oli Lännen Pallo. Nimenvaihdos tehtiin vuonna 1990. == Historia == === Lännen Pallon perustaminen === Seura perustettiin nimellä Lännen Pallo vuonna 1949. Pesäpallotoiminta alkoi seuran osalta kolmanneksi korkeimmalla sarjatasolla vuonna 1950. Miesjoukkueet pelasivat sarjaa vaihtelevasti vuoteen 1964 asti. Vuonna 1965 LäPa:n naisjoukkue nousi Suomen Mestaruussarjaan. Naisjoukkue pelasikin SM-sarjassa yhtäjaksoisesti aina vuoteen 1986 asti. Tuona aikana joukkue saavutti SM-kultaa vuonna 1982 ja SM-pronssia 1981. Mestaruusjoukkueessa pelasivat Sirpa Helin, Marjo Hellström, Minna Hämäläinen (nyk.Lamppu), Ritva Laine (nyk. Rekola), Jaana Lindqvist, Merja Raikko (nyk. Keskinen), Teija Räsänen (nyk. Penger), Kirsti Sinisalo (nyk. Juhala), Riitta Tuomi (nyk. Valtamäki), Seija Uusitalo (nyk. Korkeamäki), Minna Varjonen, Tuula Raittila (nyk. Puikkonen), pelinjohtaja ja valmentaja Simo Lehtonen, joukkueenjohtaja Matti Vaininen. Kaudeksi 1987 Lännen Pallo putosi toiseksi korkeimmalle sarjatasolle. == Tunnukset == === Logo === Tiedosto:Lännen Pallo logo.png | Lännen Pallon logo (1949–1990) Tiedosto:60-vlogo.jpg | Turku-Pesiksen 60-juhlavuotis logo (2009) Tiedosto:Turku-Pesis logo.svg| Turku-Pesiksen logo (1990–) == Palkinnot ja huomionosoitukset == === Palkitut === Vuoden tulokas: * Iina Lehkonen (2008) === Naisten Itä-Länsi-valinnat === * Johanna Nieminen (1994) * Iina Lehkonen (2011) == Joukkueet == * Miesten suomensarja * Naisten suomensarja * Miesten maakuntasarja * Miesten aluesarja * C-pojat * D-pojat * D-tytöt * E-pojat * F-pojat * G-pojat == Lähteet == == Aiheesta muualla == Turku-Pesiksen tilastoja (UrheiluSuomi.com) Luokka:Pesäpalloseurat Luokka:Turkulaiset urheiluseurat Luokka:Vuonna 1949 perustetut urheiluseurat
Kellokosken sairaala

Ohkolan sairaala (aiemmalta nimeltään Kellokosken sairaala) on Kellokosken taajamassa toimiva HUSin Hyvinkään sairaanhoitoalueen psykiatrinen sairaala. Vanha Kellokosken sairaalatoiminta jatkuu edelleen samassa taajaman Mäntsälän puoleisessa osassa Hyökännummella Ohkolan sairaalan nimellä. Kellokosken sairaalatoiminnan siirryttyä Ohkolaan ovat Kellokosken keskustassa olevat vanhat sairaalarakennukset jääneet tyhjilleen. ==Historia== Kellokosken sairaala perustettiin vuonna 1915 entisen Kellokosken kartanon maille. Sairaalan päärakennus rakennettiin vanhaan kartanorakennukseen. Sairaala- aluetta laajennettiin useaan otteeseen ja sairaalan rakennuskanta onkin heterogeenistä. Sairaalarakennuksien lisäksi rakennettiin henkilökunnan asuintaloja ja talousrakennuksia. Vielä 1970-luvulla sairaala kasvoi, mitä varten rakennettiin uusia osastorakennuksia. Kellokosken sairaala oli vuosia keskeinen osa kellokoskelaisten identiteettiä ja se oli myös merkittävä työllistäjä. Sairaala myös hallitsee kyläkuvaa. Moni sairaalan työntekijä oli persoonallisuutensa takia tuttu paikkakuntaisille, uusimmista ylilääkäreistä etenkin Ilkka Taipale. Vuonna 2015 HUSin hallitus teki erimielisen päätöksen, jonka mukaan sairaala lakkautetaan ja psykiatriset osastot siirretään muihin sairaaloihin. Kellokosken vanhalla sairaala-alueella on Kellokosken sairaalamuseo, joka on avoinna kesäaikaan.Kellokosken sairaalamuseo avautuu koko kesäksi. Keski-Uusimaa 25.5.2018 Siellä järjestetään myös erilaisia tapahtumia. ==Sairaala nykyään== Kellokosken sairaalan toiminta painottui Kellokosken keskustassa sijainneisiin sairaalarakennuksiin, mutta 2020-luvulle tultaessa Kellokosken sairaalan jäljellejääneet toiminnot keskitettiin Ohkolan sairaalarakennukseen. Vuonna 2024 HUS päätti luopua suunnitelmistaan sairaalan lakkauttamisesta. Päätöksen myötä Ohkolaan jää oikeuspsykiatrinen sairaalahoito. Samalla HUS päätti rakentaa Ohkolaan uuden sairaalarakennuksen, joka hyödyntää myös jo olemassa olevia tiloja. Uudisrakennuksen peruskivi muurattiin marraskuussa 2024 ja uudisrakennuksen pitäisi valmistua vuoteen 2026 mennessä. Se rakennetaan nykyisen sairaalarakennuksen edessä olevalle puistoalueelle. Valmistuessaan rakennukseen tulee 56 potilaspaikkaa. Ohkolan sairaalan tehtäviin kuuluu psyykkisistä häiriöistä kärsivien potilaiden tilanteen kohentaminen ja sairauteen liittyvän kärsimyksen ja haitan vähentäminen. Siellä on oikeuspsykiatristen ja vaikeahoitoisten potilaiden kuntoutusta ja hoitoa, siellä tehdään myös oikeuden määräämiä mielentilatutkimuksia ja väkivaltariskiarvioita, sekä lisäksi siellä on asumiskuntoutusyksikkö Kalliomaa.Ohkolan sairaala hus.fi ==Lähteet== ==Aiheesta muualla== * Kellokosken sairaalamuseon sivut *Kellokosken sairaalan juhlakirja (pdf) Luokka:Suomen psykiatriset sairaalat Luokka:Tuusulan rakennukset ja rakennelmat Luokka:HUS Luokka:Mäntsälän rakennukset ja rakennelmat Luokka:Oikeuspsykiatria Luokka:Kellokoski
Aaron Sorkin

Aaron Benjamin Sorkin (s. 9. kesäkuuta 1961 New York, New York) on yhdysvaltalainen käsikirjoittaja, tuottaja ja näytelmäkirjailija. Hän on kirjoittanut näytelmät A Few Good Men ja The Farnsworth Invention, luonut televisiosarjat Sports Night (1998–2000), West Wing (1999–2006), Studio 60 (2006–2007) ja Newsroom (2012–2014), sekä käsikirjoittanut elokuvat Kunnian miehiä (1992), Amerikan presidentti (1995), Charlie Wilsonin sota (2007), The Social Network (2010), Moneyball (2011) ja Steve Jobs (2015). Vuonna 2011 Sorkin palkittiin parhaan sovitetun käsikirjoituksen Oscar- sekä parhaan käsikirjoituksen Golden Globe -palkinnoilla David Fincherin ohjaamasta elokuvasta The Social Network. Elokuva kertoo yhteisöpalvelu Facebookin perustamisesta ja sitä seuranneesta oikeusjutusta. Sorkinin käsikirjoitus perustuu Ben Mezrichin vuonna 2009 julkaistuun The Accidental Billionaires- kirjaan. Sorkinin teoksissa hänen kirjoittamaansa tunnusomaista vikkelää dialogia täydentää usein hänen kanssaan työskentelevän televisio-ohjaaja Thomas Schlammen ominainen ohjaustekniikka ”walk and talk”. Nämä kohtaukset koostuvat pitkistä, yksittäisistä kamera-ajoista, joissa hahmot juttelevat keskenään kävellessään lavasteiden poikki; hahmot liittyvät ja poistuvat keskustelusta samalla kun otto jatkuu katkeamatta. == Ura == === Televisio === * Sports Night (tv-sarja 1998–2000; vastaava tuottaja, käsikirjoittaja) * West Wing (tv-sarja 1999–2006; vastaava tuottaja, käsikirjoittaja 1999–2003) * Studio 60 (tv-sarja 2006–2007; vastaava tuottaja, käsikirjoittaja) * Newsroom (tv-sarja 2012–2014; vastaava tuottaja, käsikirjoittaja) === Elokuva === * Kunnian miehiä (1992; käsikirjoitus) * Amerikan presidentti (1995; käsikirjoitus) * Charlie Wilsonin sota (2007; käsikirjoitus) * The Social Network (2010; käsikirjoitus) * Moneyball (2011; käsikirjoitus) * Steve Jobs (2015; käsikirjoitus) * Molly’s Game (2017; ohjaus ja käsikirjoitus) * The Trial of the Chicago 7 (2020, ohjaus ja käsikirjoitus) == Aiheesta muualla == * Luokka:Yhdysvaltalaiset näytelmäkirjailijat Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Parhaan sovitetun käsikirjoituksen Oscar-palkinnon saajat Luokka:Golden Globe -palkinnon saajat Luokka:Vuonna 1961 syntyneet Luokka:Elävät henkilöt
Victor Perez (nyrkkeilijä)

Victor Perez (oik. Victor Younki, s. 18. lokakuuta 1911 – 21. tammikuuta 1945) oli tunisianjuutalainen kärpässarjan nyrkkeilijä, joka voitti oman painoluokkansa maailmanmestaruuden vuosina 1931 ja 1932. Hän lopetti nyrkkeilemisen joulukuussa 1938. Perez kuoli 21. tammikuuta 1945 SS-vartijan ammuttua häntä konepistoolilla.Sinai Says: A boxing hero who fought through to the end of the Holocaust 22.4.2009 Viitattu 21.5.2009 ==Lähteet== Luokka:Tunisialaiset nyrkkeilijät Luokka:Holokaustissa kuolleet Luokka:Vuonna 1911 syntyneet Luokka:Vuonna 1945 kuolleet
Directors Guild of America

Directors Guild of America (DGA) on yhdysvaltain elokuva- ja televisio- ohjaajien ammattiliitto. Se perustettiin vuonna 1936 nimellä Screen Directors Guild ja sai nykyisen nimensä 1960. DGA edustaa mm. ohjaajia, tuotantopäälliköitä ja apulaisohjaajia sekä elokuvissa että televisiossa. Liitossa on noin 14 000 jäsentä, ja sen johtajana on vuodesta 2013 toiminut Paris Barclay. DGA jakaa vuosittain myös palkintoja, joita jaetaan ohjaustyössä kunnostautuneille henkilöille. Ensimmäisen palkintoseremonian DGA piti vuonna 1948. == DGA:n puheenjohtajat == * 1936–1938 King Vidor * 1939–1941 Frank Capra * 1941–1943 George Stevens * 1943–1944 Mark Sandrich * 1944–1946 John Cromwell * 1948–1950 George Marshall * 1950–1951 Joseph L. Mankiewicz * 1951–1959 George Sidney * 1960–1961 Frank Capra * 1961–1967 George Sidney * 1967–1971 Delbert Mann * 1971–1975 Robert Wise * 1975–1979 Robert Aldrich * 1979–1981 George Schaefer * 1981–1983 Jud Taylor * 1983–1987 Gilbert Cates * 1987–1989 Franklin J. Schaffner * 1993–1997 Gene Reynolds * 1997–2002 Jack Shea * 2002–2003 Martha Coolidge * 2003– Michael Apted * 2009–2013 Taylor Hackford * 2013– Paris Barclay == Lähteet == Luokka:Yhdysvaltain elokuva Luokka:Yhdysvaltalaiset ammattiliitot
LWD Junak

thumb|250px|right|Junak-3 Puolan ilmailumuseossa thumb|right|200px|Junak 3 Puolan ilmailumuseossa Krakovassa LWD Junak oli puolalaisen Lotnicze Warsztaty Doświadczalne-lentokonetehtaan vuonna 1946 suunnittelema sotilaskoulukone, joka oli Puolan ilmavoimien käytössä vuodet 1952-1961. Se kehitettiin korvaamaan Jakovlev UT-2. Koneen pääsuunnittelija oli Tadeusz Sołtyk. Koneen ensilento tehtiin 12.7.1949. ==Aiheesta muualla== *Valokuvia *Kempski, Benedykt. Samolot szkolno-treningowy Junak, TBiU #110, Wydawnictwo MON, Warsaw 1986, ISBN 83-11-07341-4 *Krzyżan, Marian. Samoloty w muzeach polskich, Wydawnictwo WKiŁ, Warsaw 1983, ISBN 9788320604320 Luokka:Koulukoneet
Teenagent

Teenagent (myös Teen Agent) on Metropolis Softwaren kehittämä seikkailupeli. Peli julkaistiin vuonna Amigalle ja MS-DOS:lle. Peli oli ensimmäinen CD- ROMilla julkaistu peli Puolassa. Peli julkaistiin aluksi sharewarena, johon sai kaksi puuttuvaa osiota rekisteröimällä pelin. Myöhemmin peli julkaistiin freewarena. == Pelaaminen == Peliä voi pelata englanniksi tai puolaksi. Pelin päähenkilö Mark Hopper on teini-ikäinen poika, joka saa yhtäkkiä tehtäväkseen lähteä selvittämään eräälle kartanolle, miksi kultaa häviää pankista. Sitä varten hänet värvätään salaiseksi agentiksi. == Lähteet == == Aiheesta muualla == * Luokka:Seikkailupelit Luokka:Amiga-pelit Luokka:DOS-pelit Luokka:Vuoden 1995 videopelit
Inventure

Inventure on yksi pohjoismaiden kokeneimmista aikaisen vaiheen teknologiayrityksiin sijoittavista pääomasijoitusyhtiöistä. Yritys hallinnoi kolmessa venture capital -rahastossaan (Inventure Fund Ky, Inventure Fund II KyInventure perusti 50 miljoonan sijoitusrahaston ja Inventure Fund III Ky) 230 miljoonan euron sijoituspääomaa. Inventure tekee yleisimmin 1-5 miljoonan euron suuruisia sijoituksia, mutta myös aikaisen seed -vaiheen 500-1000 tuhannen euron sijoituksia. Inventure toimii aktiivisena sijoittajana rakentaen kohdeyhtiöidensä kasvustrategiaa ja arvonnousua tiiviin hallitustyöskentelyn ja laajan yhteistyökumppaniverkoston avulla, keskittyen erityisesti kohdeyritysten henkilöstön kehittämiseen sekä uusille markkinoille laajentumiseen. Inventure tekee tyypillisesti sijoituksia ohjelmistoteollisuuteen, terveysteknologiaan, elektroniikkaan, syväteknologiaan. Inventuren toimitusjohtaja on Sami Lampinen. Yrityksen omistaa sen toimiva johto. ==Sijoitukset== Inventure Fund Ky (2005-) *Beiz *Beneq *Canatu *Conmio *Fastrax *Freespee *Froont *FRWD *Iptune *Merus Power *Miradore *MySQL *Navicore *Protie *Rightware *Scannano *Silex Microsystems *Thinglink *Upstream Engineering *Valon Lasers *Web of Trust *Whitevector Inventure Fund II Ky (2014-) Series A: * Aimotive * Beddit * Bitbar * Blueprint Genetics * Detectify * Mekitec Seed: * Boomlagoon * Cyberlightning * Eliademy * Glimr * Irofit * Klevu * KNL Networks (Kyynel) * Lingvist * Mindfield Games * Spectral Engines * Wolt * Yoogaia Inventure Fund III Ky (2017-) * 12traits * Abzu * Commsignia * Insurello * Leetify * Material Exchange * Mojo * Noquo Foods * Omocom * Platypus * Qvin * Swappie * Whatagraph * Zaver ==Lähteet== ==Aiheesta muualla== *Inventure *EVCA *FVCA Luokka:Suomalaiset pääomasijoitusyhtiöt
Absyrtos

Absyrtos tai Apsyrtos () oli kreikkalaisessa mytologiassa Aieteen poika ja Medeian ja Khalkiopen veli. Hyginus kertoo hänen äitinsä olleen Ipsia,Hyginus: Fabulae xiii (engl. käännös). Apollodoroksen mukaan hän oli IdyiaApollodoros: Bibliotheke ('Kirjasto') 1.9.23–24 (engl. käännös). ja Apollonioksen antaa nimeksi Asterodeia.Apollonios Rhodios: Argonautica 3.210–267 (engl. käännös). Muut kirjoittajat nimeävät äidiksi vielä Hekaten, Neiairan ja Eurylyten.Schol. ad Apollon. I. c. Iasonin haettua kultaisen taljan ja paettua Medeian kanssa, Medeia otti veljensä Absyrtoksen mukaansa. Kun takaanajoon lähtenyt Aietes oli saavuttamaisillaan pakenijat, Medeia surmasi veljensä ja paloitteli ruumiin heittäen osat mereen. Aietes keskeytti takaa-ajon kootakseen kaikki poikansa ruumiinosat talteen, ja Medeia ja Iason pääsivät pakoon. Toisen tradition mukaan Aietes lähetti Absyrtoksen ajamaan sisartaan takaa tämän paettua Iasonin kanssa. Absyrtos tavoittikin karkulaiset Korkyran saarella, jossa kuningas Alkinoos otti hänet ystävällisesti vastaan, mutta kieltäytyi luovuttamasta Medeiaa. Absyrtos saavutti pakenijat uudelleen Minervan saaren luona, mutta tuli Iasonin surmaamaksi.Hyginus: Fabulae xxiii (engl. käännös). == Lähteet == Luokka:Kreikkalainen mytologia
Darwinius masillae

Darwinius masillae on noin 47 miljoonaa vuotta vanha kädellisen fossiili, jonka arvellaan liittyvän suoraan ihmisen kantamuotojen sukupuuhun. Löytö julkistettiin 19. toukokuuta 2009. == Laji ja elintavat == Darwinius masillae eli eoseenikaudella, 47 miljoonaa vuotta sitten. Eläimen ainoa toistaiseksi tunnettu fossiili on noin puoli metriä pitkä ja muistuttaa melko paljon nykyisiä puoliapinoita. Eturaajan rakenne osoittaa eläimen kyenneen tarttumaotteeseen. Kynnet ovat nykyisille apinoille tyypilliset ja muutamat muutkin anatomiset piirteet osoittavat, ettei kyseessä ole nykyisten makien vaan varsinaisten apinoiden esimuoto.http://news.bbc.co.uk/1/hi/sci/tech/8057465.stmhttp://news.nationalgeographic.com/news/2009/05/090519-missing- link-found.htmlhttp://abcnews.go.com/print?id=7622711 Ravinnokseen D. masillae on käyttänyt hedelmiä, lehtiä ja siemeniä. Tästä kertoo paitsi eläimen hampaiden rakenne, myös fossiloituneessa yksilössä näkyvät ravinnon jäännökset. == Fossiili == Tutkijaryhmä antoi Darwinius masillaen fossiloituneelle yksilölle kutsumanimen Ida. Fossiili löytyi Messelin louhokselta noin 35 kilometrin päästä Messelin kylästä, Saksasta, Frankfurtin eteläpuolelta. Löytö tehtiin jo vuonna 1983, mutta löydön tieteellinen arvo ymmärrettiin vasta sen päädyttyä Oslon luonnontieteellisen museon kokoelmiin vuonna 2007. Alkuperäistä löytäjää ei tiedetä. Se päätyi Norjalaisen tutkijan Jørn Hurumin käsiin fossiilikauppiaan kautta.BBC: A documentary about Ida - Uncovering Our Earliest Ancestor: The Link Poikkeuksellista on fossiilin erinomainen säilyminen: jäännöksestä puuttuu ainoastaan pala vasemmasta alaraajasta. Varsinaisen luurangon ympärillä olevassa kiviaineksessa erottuvat yhä eläimen pehmytkudosten ääriviivat ja ruuansulatuskanavan alueelta on mahdollista nähdä jäännöksiä eläimen ennen kuolemaansa syömästä ravinnosta. "Idan" vasemman eturaajan ranne on murtunut ennen kuolemaa ja oli ehtinyt lähteä luutumaan jo uudelleen. Vammautumisen vuoksi Idan epäiltiin pystyneen liikkumaan vain maassa. Koska osa hampaista on edelleen maitohampaita, yksilön arvellaan olleen noin 8 kuukauden ikäinen. Varhaisilla kädellisillä esiintyvän siitinluun puuttuminen osoittaa yksilön naaraaksi. Nykyään fossiili on esillä Natural History Museumissa, Lontoossa. == Tieteellinen arvo == Morfologisten piirteiden perusteella Darwinius masillae on niin kutsuttu adapidi ja puoliapinoiden ryhmän edustaja. "Ida" on myös kaikista tunnetuista kädellisten fossiileista parhaiten säilynyt. Löydön julkistamiseen liittynyttä tiedotusta on arvosteltu sensaatiohakuiseksi ja liioitelluksi.http://scienceblogs.com/laelaps/2009/05/poor_poor_ida_or_overselling_a.php == Lähteet == == Aiheesta muualla == * Franzen et al. (2009) "Complete Primate Skeleton from the Middle Eocene of Messel in Germany: Morphology and Paleobiology". PLoS One 4 (2), e5723 Alkuperäinen tieteellinen artikkeli * Taiteilijan näkemys eläimestä * Luokka:Puoliapinat Luokka:Esihistorialliset nisäkkäät Luokka:Ihmisen evoluutio
Joki virtaa, maa pysyy

Joki virtaa, maa pysyy on Heikki Luoman kirjoittama näytelmä vuodelta 1998. Sen tapahtumat ovat jatkoa näytelmälle Vieraas maailmas. Sota on ohi ja Antti Martikaisen perhe on joutunut toistamiseen jättämään kotinsa ja kotiseutunsa Karjalan. Paluuta entiseen ei ole ja elämä on jaksettava aloittaa taas kerran alusta. == Lähteet == *Näytelmäkirjailijaliitto Luokka:Suomalaiset näytelmät
Leksvik

Leksvik on entinen Norjan kunta Pohjois-Trøndelagin läänissä. Sen rajanaapureita olivat pohjoisessa Verran ja Inderøy ja lännessä Rissa. Etelässä kunta rajoittui Trondheimvuonoon. Sen takana olivat idässä ja etelässä Frosta ja Trondheim. Leksvik yhdistettiin vuonna 2018 Rissan kanssa uudeksi Indre Fosenin kunnaksi. Paikkakunnan vanhin tunnettu nimi on kuningassaagoista, joissa se tunnettiin Ljoksana. Nimi on vaihdellut vuosisatojen kuluessa ja Leksvik-nimi otettiin pysyvästi käyttöön vuonna 1917. Alue on hyvin vuoristoista ja kunnan alueella useat tunturinhuiput nousevat yli 600 metrin korkeuteen. == Lähteet == ==Aiheesta muualla==
Kuuban jalkapallomaajoukkue

Kuuban jalkapallomaajoukkue on Kuuban kansallinen jalkapallomaajoukkue, jota hallinnoi Kuuban jalkapalloliitto. Kuuba on selvinnyt vain kerran MM- kilpailuihin 1938, jolloin joukkue putosi toisella kierroksella hävittyään Ruotsille. Joukkue on ollut parhaimmillaan puolivälierissä CONCACAF Gold Cupissa. ==Arvokilpailut== ===Maailmanmestaruuskilpailut=== {|class="wikitable" Vuosi Sijoitus 1930 Ei osallistunut 1934 Ei selvinnyt karsinnoista 1938 2. kierros (sijat 5.-8.) 1950 Ei selvinnyt karsinnoista 1954 Ei saanut osallistua 1958 Ei osallistunut 1962 Ei osallistunut 1966 Ei selvinnyt karsinnoista 1970 Ei saanut osallistua 1974 Ei osallistunut 1978 Ei selvinnyt karsinnoista 1982 Ei selvinnyt karsinnoista 1986 Ei osallistunut 1990 Ei selvinnyt karsinnoista 1994 Vetäytyi 1998 Ei selvinnyt karsinnoista 2002 Ei selvinnyt karsinnoista 2006 Ei selvinnyt karsinnoista 2010 Ei selvinnyt karsinnoista 2014 Ei selvinnyt karsinnoista == Lähteet == Luokka:Kuuban urheilu Luokka:Jalkapallomaajoukkueet
Rheksenor

Rheksenor () oli kreikkalaisessa mytologiassa usean eri mieshahmon nimi. * Rheksenor, Khalkiopen isäApollodoros: Bibliotheke ('Kirjasto') 3.15.6 (engl. käännös). * Rheksenor, Nausithooksen poika ja Areten isä, jonka Apollon surmasi nuolellaan.Homeros: Odysseia 7.46–76 (engl. käännös). * Rheksenor, yksi Diomedeen kumppaneista, jotka Afrodite muutti linnuiksi.Ovidius: Muodonmuutoksia xiv.483–511 (engl.käännös). == Lähteet == Luokka:Kreikkalainen mytologia
Mussidae

Mussidae on kivikorallien heimo. Siihen kuuluu kolmetoista sukua, joista neljää tavataan Atlantilla, kahdeksaa indopasifisella merialueella ja yhtä molemmilla merialueilla. Joitakin lajeja pidetään riutta-akvaarioissa. Mussidae-heimon koralleilla on tyypillisesti paksut, lihaksikkaat polyypit. Siksi niitä kutsutaan joskus liha- tai aivokoralleiksi.Brain, Meat, Pineapple Corals, Family Mussidae Wet Web Media Monet Mussidae-heimon korallit pullistuvat päiväsaikaan imemällä kudoksensa täyteen vettä. Tämän on arveltu liittyvän siihen, että niiden pinta-ala kasvaisi tarpeeksi isoksi, jotta kaikki symbioottiset Zooxanthellae-levät saisivat riittävästi tilaa yhteyttää. Yöllä koralli painuu kasaan ja levittää pyyntilonkeronsa, jolla se sieppaa eläinplanktonia.Classification of Scleractinian (Stony) Corals == Heimoon kuuluvia sukuja == *Acanthastrea – muodostavat laajoja litteitä yhdyskuntia, joiden pinta muodostuu rengasmaisista, ananaksen pintaa muistuttavista osasista *Blastomussa *Cynarina – yksi laji, Cynarina lacrymalis, suosittu akvaarioissa *Isophyllastrea *Isophyllia *Lobophyllia – muodostavat puolipallomaisia yhdyskuntia, jotka näyttävät koostuvan solmuilevista nauhoista *Mussa *Mussismilia *Mycetophyllia *Scolymia – yksittäisiä pyöreähköjä polyyppeja *Symphyllia – muodostavat puolipallomaisia yhdyskuntia, jotka koostuvat jatkuvasta nauhasta == Lähteet == Luokka:Kivikorallit
Haitin jalkapallomaajoukkue

Haitin jalkapallomaajoukkue on Haitin kansainvälinen jalkapallomaajoukkue, jota hallinnoi Haitin jalkapalloliitto. Haiti on osallistunut kerran MM- kilpailuihin 1974 selviydyttyään sinne ainoana Pohjois- ja Väli-amerikan eli CONCACAF-alueen maana. Silloin se ei selviytynyt alkulohkostaan jatkoon hävittyään kaikki kolme otteluaan. Italia voitti Haitin maalein 3–1, Puola maalein 7–0 ja Argentiina luvuin 4–1. Haitin molemmat maalit teki Emmanuel Sanon, Italiaa vastaan jopa avausmaalin. Vuoden 1974 kisojen CONCACAF-ryhmän finaaliin selviytyi vuonna 1973 pelatuista alkulohkoista kuusi maajoukkuetta: Haiti, Meksiko, Guatemala, Honduras, Alankomaiden Antillit, Trinidad ja Tobago. Näiden kuuden jatkokarsinnassa 1973 Haitin joukkue ylsi ykkössijalle häviten vain Meksikolle ja voittaen kaikki muut. Maajoukkueen kotistadion Stade Sylvio Cator kärsi huomattavasti Haitin maanjäristyksessä vuonna 2010. Haitin naisten jalkapallomaajoukkue on myös perustettu ja se pelaa. Sen pelaajien on arveltu joutuneen seksuaalisen kaltoinkohtelun kohteeksi vuonna 2020. ==Lähteet== Maajoukkue Luokka:Jalkapallomaajoukkueet
Arete (mytologia)

Arete () oli kreikkalaisessa mytologiassa Rheksenorin tytär ja faiaakien kuninkaan Alkinooksen puoliso. Suhteesta syntyivät lapset Nausikaa ja Laodamas. Arete itse oli alenevassa polvessa sukua Poseidonille.Homeros: Odysseia 7.46–76 (engl. käännös). Odysseuksen saavuttua Skherian saarelle Athene neuvoi tätä pyytämään apua Aretelta. Arete ottikin hänet ystävällisesti vastaan. Faiaakien kuningatar Arete ei liity hyveen henkilöitymään Areteen. == Lähteet == == Aiheesta muualla == Luokka:Kreikkalaisen mytologian kuningattaret
Stallari

Stallari viittaa seuraaviin: *Juha Ruusuvuoren romaani Stallari *TV- komediasarja Me Stallarit *puhekielessä stalinisti, stalinismin kannattaja
Luciano Borsato

Luciano Roberto Borsato (s. 7. tammikuuta 1966, Richmond Hill, Ontario) on entinen kanadalainen jääkiekkoilija, joka pelasi keskushyökkääjänä. Hän pelasi NHL:n Winnipeg Jetsissä viiden kauden aikana vuosina 1990–1995 yhteensä 203 runkosarjaottelua. Borsato voitti jääkiekon MM-kilpailuissa pronssia vuonna 1995. Suomessa Borsato pelasi kahteen otteeseen edustaen ensin Tapparaa ja sittemmin HIFK:a. Kaikkiaan hänelle kertyi 53 liiga ottelua ja niissä 35 maalia ja 78 pistettä. == Saavutuksia ja palkintoja == * SM-liigassa hopeaa 1999 (HIFK) ==Tilastot== 1983-84 Bramalea Blues OJHL 37 20 36 56 49 1984-85 Clarksonin yliopisto ECAC 33 15 17 32 37 1985-86 Clarksonin yliopisto ECAC 28 14 17 31 44 1986-87 Clarksonin yliopisto ECAC 31 16 41 57 55 1987-88 Clarksonin yliopisto ECAC 33 15 29 44 38 Moncton Hawks AHL 3 1 1 2 0 1988-89 Tappara SML 44 31 36 67 69 7 0 3 3 4 Moncton Hawks AHL 6 2 5 7 4 1989-90 Moncton Hawks AHL 1 1 0 1 0 1990-91 Winnipeg Jets NHL 1 0 1 1 2 Moncton Hawks AHL 41 14 24 38 40 9 3 7 10 22 1991-92 Winnipeg Jets NHL 56 15 21 36 45 1 0 0 0 0 Moncton Hawks AHL 14 2 7 9 39 1992-93 Winnipeg Jets NHL 67 15 20 35 38 6 1 0 1 4 1993-94 Winnipeg Jets NHL 75 5 13 18 28 1994-95 Winnipeg Jets NHL 4 0 0 0 0 MM 7 3 1 4 18 Springfield Indians AHL 22 9 11 20 14 1995-96 Kölner Haie DEL 49 25 36 61 52 12 6 8 14 28 1996-97 Kölner Haie DEL 23 13 21 34 32 4 2 3 5 0 Kölner Haie EHL 4 0 0 0 10 1997-98 Kölner Haie DEL 29 12 15 27 77 3 0 1 1 27 Kölner Haie EHL 5 1 2 3 14 1998-99 HIFK SML 8 4 7 11 0 11 4 3 7 20 HIFK EHL 2 2 0 2 6 4 0 1 1 12 1999-00 HIFK SML 1 0 0 0 0 HC Davos NLA 7 0 1 1 6 2000-01 Nürnberg Ice Tigers DEL 57 15 31 46 101 4 0 1 1 2 2001-02 Nürnberg Ice Tigers DEL 52 14 16 30 103 4 0 0 0 4 5 kautta yhteensä NHL 203 35 55 90 113 7 1 0 1 4 5 kautta yhteensä DEL 210 79 119 198 365 27 8 13 21 61 ==Lähteet== * * * hockeydraftcentral * Luokka:Kanadalaiset jääkiekkoilijat Luokka:Kanadanitalialaiset Luokka:Winnipeg Jetsin (1972–1996) varaamat pelaajat Luokka:Vuonna 1966 syntyneet Luokka:Elävät henkilöt
Clebsch–Gordan-kertoimet

Clebsch–Gordan-kertoimet, eli CG-kertoimet on taulukoitu kokoelma numeroita, joita käytetään kvanttimekaniikassa pyörimismäärän kytkennöissä. Niitä tarvitaan toimittaessa luomis- ja hävitysoperaattoreiden kanssa. Termi Clebsch–Gordan-kertoimet on saanut nimensä saksalaisilta matemaatikoilta Alfred Clebschilta ja Paul Gordanilta. ==Määritelmä== Clebsch–Gordan-kerroin \scriptstyle c voidaan esittää kytkemättömän ja kytketyn kantojen avulla seuraavasti: :c_{j_1,j_2,m_1,m_2}^{j,m} = , missä siis \scriptstyle j_1 ja \scriptstyle j_2 ovat pyörimismäärät kytkemättömässä kannassa, \scriptstyle j pyörimismäärä kytketyssä kannassa ja \scriptstyle m=m_1+m_2. Jos on tiedossa yllä olevan yhtälön oikea puoli, eli tiedetään arvot termeille \scriptstyle j_1, \scriptstyle j_2 jne, niin Clebsch–Gordan-kerroin voidaan etsiä taulukosta . Clebsch–Gordan-kertoimien avulla voidaan siis esittää kytketty tila kytkemättömän tilan avulla :|j_1, j_2, j, m> = |j_1, j_2, m_1, m_2> \,\\! :|j_1, j_2, j, m> = \sum_{m_1,m_2} c_{j_1,j_2,m_1,m_2}^{j,m} |j_1, j_2, m_1 ,m_2> \,\\!. == Lähteet == Luokka:Kvanttimekaniikka
Rescue Me

Rescue Me voi tarkoittaa seuraavia asioita: == Musiikki == * ”Rescue Me”, Buckcherryn musiikkikappale ja single albumilta Black Butterfly (2008) * ”Rescue Me”, Fontella Bassin musiikkikappale ja single albumilta The New Look (1966) * ”Rescue Me”, Freak of Naturen musiikkikappale ja single albumilta Freak of Nature (1993) * ”Rescue Me”, Hawthorne Heightsin musiikkikappale ja single albumilta Fragile Future (2008) * Rescue Me, Tom Jonesin albumi * ”Rescue Me”, Madonnan musiikkikappale ja single albumilta The Immaculate Collection (1990) * ”Rescue Me”, Hanna Pakarisen musiikkikappale ja single albumilta Love in a Million Shades (2009) * ”Rescue Me”, Y&T;:n musiikkikappale ja single albumilta Earthshaker (1981) * ”Rescue Me”, Zebraheadin musiikkikappale ja single albumilta MFZB (2003) == Muut == * Asema 62 (Rescue Me), yhdysvaltalainen televisiosarja * Rescue Me! – Koirien tarina, Yleisradion dokumenttisarja vuodelta 2023 * Teinibaretti (Rescue Me), yhdysvaltalainen seikkailuelokuva vuodelta 1992
Oldham (täsmennyssivu)

Oldham voi viitata muun muassa seuraaviin paikkoihin, henkilöihin tai asioihin: Paikannimenä: * Oldham, englantilainen kaupunki. Sukunimenä: * Andrew Loog Oldham (s. 1944), englantilainen manageri ja musiikkituottaja * Frances Oldham Kelsey, o.s. Oldham (1914–2015), kanadalaissyntyinen yhdysvaltalainen farmakologi, kieltäytyi myöntämästä myyntilupaa talidomidi- lääkkeelle * Megan Oldham (s. 2001), kanadalainen freestylehiihtäjä * Sam Oldham (s. 1993), brittiläinen telinevoimistelija * Will Oldham (s. 1970), yhdysvaltalainen laulaja * William Kavanaugh Oldham (1865-1938), yhdysvaltalainen poliitikko. Urheiluseurana: * Oldham Athletic AFC, englantilainen jalkapalloseura. Luokka:Luettelot henkilöistä sukunimen mukaan
Shin'ichi Kameoka

Shin'ichi Kameoka (, s. 23. maaliskuuta 1972) on japanilainen videopelisuunnittelija, joka toimii Nintendon omistaman Brownie Brown -studion pääjohtajana. Kameoka on työskennellyt lähinnä hahmosuunnittelijana useissa roolipeleissä, esimerkkinä Square Enixn tuottama Seiken densetsu -sarja. Hän on toiminut myös art directorina SaGa Frontierissa ja tuottajana Mother 3:ssa. == Pelit == Peli Julkaistu Rooli Secret of Mana 1993 Hahmosuunnittelija Seiken densetsu 3 1995 Hahmosuunnittelija SaGa Frontier 1997 Art director Seiken densetsu: Legend of Mana 1999 Hahmojen kuvittaja, hahmojen graafisen suunnittelun johtaja Chocobo Stallion 1999 Hahmosuunnittelija Magical Vacation 2001 Animaatio-ohjaaja, hahmosuunnittelija, tuottaja Sword of Mana 2003 Hahmosuunnittelija, käsikirjoituksen sovittaja Mother 3 2006 Tuottaja Magical Starsign 2006 Hahmosuunnittelija == Lähteet == == Aiheesta muualla == * Shin'ichi Kameoka MobyGamesissa Luokka:Japanilaiset videopelisuunnittelijat Luokka:Vuonna 1972 syntyneet Luokka:Elävät henkilöt en:Shinichi Kameoka
Chico Landi

Francisco Sacco Landi, paremmin tunnettu nimellä Chico Landi (14. heinäkuuta 1907 – 7. kesäkuuta 1989https://results.motorsportstats.com/drivers/chico- landi/career), oli brasilialainen F1-kuljettaja. Hän osallistui kuuteen F1-osakilpailuun kausilla 1951–1953 ja 1956. Hän ajoi neljänneksi Argentiinan GP:ssä 1956, jakaen sijoituksensa Gerino Gerinin kanssa, saavuttaen 1,5 MM- pistettä. Landin pisteet olivat ensimmäiset brasilialaisen kuljettajan saavuttamat MM-pisteet. Landi oli ensimmäinen brasilialainen, joka ajoi Ferraria F1-kilpailussa. Hän voitti Barin GP:n vuonna 1948. ==Formula 1-tulokset == Tulokset: *Jaettu auto (lihavointi tarkoittaa paalupaikkaa ja kursivointi kilpailun nopeinta kierrosta) Kausi Talli 1 2 3 4 5 6 7 8 9 Pisteet Sija 1951 Ferrari SUI 500 BEL FRA GBR GER ITA Kesk. ESP 0 - 1952 Maserati SUI 500 BEL FRA GBR GER NED 9* ITA 8 0 - 1953 Maserati ARG 500 NED BEL FRA GBR GER SUI Kesk. ITA Kesk. 0 - 1956 Maserati ARG 4* MON 500 BEL FRA GBR GER ITA 1,5 26. == Lähteet == Luokka:Brasilialaiset Formula 1 -kuljettajat Luokka:Vuonna 1907 syntyneet Luokka:Vuonna 1989 kuolleet